PÁLYÁZATI KIÍRÁS

**Szigetszentmiklósi lakcímmel rendelkező 5-13. évfolyamos diákok, Szigetszentmiklósi oktatási intézménybe járó 5-13. évfolyamos diákok, valamint** **a nagyváradi Traian Vuia Műszaki Kollégium diákjai részére**

„Azért vagyunk a világon, hogy a szavainknak valahol helyet teremtsünk benne.”

„SÜTŐ ANDRÁS” IRODALMI PÁLYÁZAT

Szigetszentmiklós Város Román Nemzetiségi Önkormányzata irodalmi pályázatot hirdet az erdélyi születésű Sütő András Kossuth-díjas író, közéleti személyiség tiszteletére.

1. **Pályázat célja:**

A diákok ösztönzése íráskészségük fejlesztésére, az írásos önkifejezésre. A kiíró szándéka, hogy bátorítsa a pályázókat anyanyelvük irodalmi szintű használatára, kiszakítva őket az online térben alkalmazott, egyszerűsített és gyakran személytelen kommunikációs térből. A pályázat tematikája figyelmüket ráirányítja az emberi identitás alapjaira, az egyén közösségi szerepére, illetve a közösség egyénre gyakorolt hatásaira, az emberi kötelékek fontosságára és személyiségformáló erejére.

1. **Pályázati feltételek:**

a) Pályázat résztvevője lehet

* szigetszentmiklósi lakcímmel rendelkező 5-13. évfolyamos diák,
* szigetszentmiklósi oktatási intézménybe járó 5-13. évfolyamos diák, illetve
* a nagyváradi Traian Vuia Műszaki Kollégium tanulója.

b) Pályázni az alábbi két témakategóriák valamelyikében lehet:

* **„Az idő markában”**
* **„Nem tudom: egyik ember titka jó helyt van-e a másik ember birtokában? A vadat hálóval, csapdával fogják. Az embert a titkával.”**

A fenti kategóriákban olyan pályaművek beérkezését várjuk, melyek a következő feltétel egyikének megfelelnek:

* a szerző saját vagy a környezetében élők életeseményeiből merítenek,
* emberi tulajdonságokra világítanak rá,
* történelmi eseményt dolgoznak fel,
* a humor eszközrendszerét is felhasználva jelenítik meg a szerző gondolatait, véleményét.

c) A pályázat műfaja: szabadon választható.

d) A pályázat terjedelme: maximum 12 000 leütés (szóközökkel)

**A választott témakategóriában egy pályázó egy pályaművet nyújthat be.**

1. **Pályázat elbírálása és díjazása:**
2. A beérkezett pályaműveket szakmai zsűri értékeli.
3. A zsűri a következő évfolyam-kategóriák szerint értékeli a pályaműveket:
* 5-8. évfolyamos diákok,
* 9-10. évfolyamos diákok,
* 11-13. évfolyamos diákok.
1. A b) pont szerinti évfolyam-kategóriánként a zsűri által legjobbnak ítélt három-három pályamunka szerzője értékes ajándékcsomagban részesül (pl. műszaki vagy informatikai eszköz vásárlási utalvány, könyv, társasjáték, stb.).
2. Az eredményhirdetésre és a díjak átadására várhatóan 2025 decemberében, a Nemzetiségek Napja városi ünnepségen kerül sor.
3. **Pályázatok benyújtásának módja, határideje:**

A pályázatok elektronikus úton nyújthatók be a kulifai.melinda@szigetszentmiklos.hu e-mail címre.

A pályázatnak tartalmaznia kell

* a kategória címét,
* a pályázó nevét,
* évfolyamát,
* lakcímét, (amennyiben nem szigetszentmiklósi lakos, úgy az oktatási intézmény megnevezését)
* telefonszámát.

**A pályázat benyújtásának határideje: 2025. október 15.**

A pályázat elbírálásnak határideje: 2025. november 15.

A nyertes pályázókat a pályázat elbírálási határidejét követő 10 napon belül értesítjük azon az e-mail címen, melyről pályamunkáját benyújtotta. Az értesítés a pályázó által megadott telefonszámon is történhet.

A pályázattal kapcsolatban további felvilágosítás kérhető: a Szigetszentmiklósi Polgármesteri Hivatal Szervezési Osztályán a 24/505-596-as telefonszámon vagy a  kulifai.melinda@szigetszentmiklos.hu e-mail címen.

 Szigetszentmiklós Város
Román Nemzetiségi Önkormányzata